
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1867 

31 Αυγούστου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση ισχύος της υπ’ αριθμ. 49214/21.7.2015 
υπουργικής απόφασης «Αναστολή πράξεων ανα¬ 
γκαστικής εκτέλεσης, καταβολής δικαστικών πα¬ 
ραβολών, εγγυοδοσιών και χρηματικών ποσών 

από μετατροπή ποινών» (Β' 1525). 1 

Έγκριση ίδρυσης - λειτουργίας Εργαστηρίου με τίτ¬ 
λο «Εργαστήριο Διοίκησης, Επικοινωνίας και Και- 
νοτόμου Εκπαίδευσης» (Ε.Δ.Ε.Κ.Ε.) του Τμήματος 
Διοίκησης Επιχειρήσεων, της Σχολής Επιστημών 


της Διοίκησης του Πανεπιστημίου Αιγαίου. 2 

ΑΠΟΦΑΣΕΙ Σ 

Αριθμ. 57384 (1) 


Παράταση ισχύος της υπ’ αριθμ. 49214/21.7.2015 υπουρ¬ 
γικής απόφασης «Αναστολή πράξεων αναγκαστικής 
εκτέλεσης, καταβολής δικαστικών παραβολών, εγ¬ 
γυοδοσιών και χρηματικών ποσών από μετατροπή 
ποινών» (Β' 1525). 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 
ΔΙΚΑΙΩΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του Π.δ. 63/2005 (Α' 98). 

2) α) Το Π.δ. 101/2014 «Οργανισμός Υπουργείου Δι¬ 
καιοσύνης, Διαφάνειας και Ανθρωπίνων Δικαιωμά¬ 
των» (Α' 168), όπως ισχύει και β) το Π.δ. 65/2015 (ΦΕΚ 
Α'/106/2015) «Διορισμός Υπουργών, Αναπληρωτών 
Υπουργών και Υφυπουργών». 

3) Το Π.δ. 111/2014 «Οργανισμός Υπουργείου Οικονομι¬ 
κών» (Α' 178), όπως ισχύει. 

4) Την πράξη Νομοθετικού Περιεχομένου της 18ης 
Ιουλίου 2015 «Επείγουσες ρυθμίσεις για τη θέσπιση πε¬ 
ριορισμών στην ανάληψη μετρητών και τη μεταφορά 
κεφαλαίων και τις τροποποιήσεις των Ν. 4063/2012, 
4172/2013, 4331/2015 και 4334/2015» (Α' 84) και ιδίως την 
παρ. 19 του άρθρου πρώτου αυτής. 

5) Την παρ. 4 του άρθρου πρώτου της από 14ης Ιουλίου 
2015 Πράξης Νομοθετικού Περιεχομένου (Α' 79). 


6) Την υπ’ αριθ. 49214/21-7-2015 υπουργική απόφαση 
«Αναστολή πράξεων αναγκαστικής εκτέλεσης, καταβο¬ 
λής δικαστικών παραβολών, εγγυοδοσιών και χρηματι¬ 
κών ποσών από μετατροπή ποινών» (Β' 1525) καθώς και 
την υπ’ αρ. 57382/31-7-2015 υπουργική απόφαση «Πα¬ 
ράταση της υπ’ αριθ. 49214/21-7-2015 υπουργικής από¬ 
φασης «Αναστολή πράξεων αναγκαστικής εκτέλεσης, 
καταβολής δικαστικών παραβολών, εγγυοδοσιών και 
χρηματικών ποσών από μετατροπή ποινών» (Β' 1620). 

7) Το γεγονός ότι διατηρούνται σε ισχύ οι περιορισμοί 
στην ανάληψη μετρητών και τη μεταφορά κεφαλαίων 
και ως εκ τούτου παραμένει εξαιρετικά δυσχερής η 
καταβολή χρηματικών ποσών για την εκπλήρωση υπο¬ 
χρεώσεων απέναντι στο δημόσιο και σε ιδιώτες. 

8) Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

1) Παρατείνεται έως τις 30 Σεπτεμβρίου 2015 η ισχύς 
της υπ’ αριθ. 49214/21.7.2015 υπουργικής απόφασης «Ανα¬ 
στολή πράξεων αναγκαστικής εκτέλεσης, καταβολής 
δικαστικών παραβολών, εγγυοδοσιών και χρηματικών 
ποσών από μετατροπή ποινών» (Β' 1525). 

2) Η ισχύς της παρούσας απόφασης αρχίζει από 1 
Σεπτεμβρίου 2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2015 

οι ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 

ΑΝΘΡΩΠΙΝΩΝ ΔΙΚΑΙΩΜΑΤΩΝ ΟΙΚΟΝΟΜΙΚΩΝ 

ΔΗΜΗΤΡΙΟΣ ΠΑΠΑΓΓΕΛΟΠΟΥΛΟΣ ΓΕΩΡΓΙΟΣ ΧΟΥΛΙΑΡΑΚΗΣ 
-♦- 

Αριθμ. απόφ. 566 (2) 

Έγκριση ίδρυσης - λειτουργίας Εργαστηρίου με τίτλο 
«Εργαστήριο Διοίκησης, Επικοινωνίας και Καινοτό- 
μου Εκπαίδευσης» (Ε.Δ.Ε.Κ.Ε.) του Τμήματος Διοίκη¬ 
σης Επιχειρήσεων, της Σχολής Επιστημών της Διοί¬ 
κησης του Πανεπιστημίου Αιγαίου. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 

Αφού έλαβε υπόψη: 

• Τις διατάξεις του Π.δ. 83/1984 (ΦΕΚ 31/20.3.1984, τ. Α') 
«Ιδρυση Πανεπιστημίου Αιγαίου, Ιονίου Πανεπιστημίου 
και Πανεπιστημίου Θεσσαλίας» όπως ισχύει. 

• Την υπ’ αριθμ. 5178/16.05.2014 απόφαση του Συμ¬ 
βουλίου του Πανεπιστημίου Αιγαίου με θέμα «Διο¬ 
ρισμός Πρύτανη του Πανεπιστημίου Αιγαίου» (ΑΔΑ: 
Ω0Ψ5469Β7Λ-ΖΚΒ), η οποία δημοσιεύθηκε στο ΦΕΚ 
346/17.06.2014, τ. ΥΟΔΔ. 

• Την υπ’ αρ. Φ.120.61/17/115922/Β2/23.07.2014 (ΑΔΑ: 
Ω3Ξ09-ΑΥ4) διαπιστωτική απόφαση του Υπουργού Παι¬ 
δείας και Θρησκευμάτων με θέμα «Διορισμός Πρύτανη 
του Πανεπιστημίου Αιγαίου σύμφωνα με το Ν. 4009/2011 
όπως τροποποιήθηκε και ισχύει». 

• Τις διατάξεις της παρ. 18 του άρθρου 8 του Ν. 4009/ 
2011, όπως τροποποιήθηκαν με τις διατάξεις της παρ. 9 
του άρθρου 2 του Ν. 4076/2012. 

• Το Ν. 4310/2014 (ΦΕΚ 258/08-12-2014, τ. Α') και συ¬ 
γκεκριμένα το άρθρο 96 αυτού, σύμφωνα με το οποίο 
«... Μέχρι την έκδοση των Οργανισμών των Ιδρυμάτων, 
τα Ανώτατα Εκπαιδευτικά Ιδρύματα δύνανται να ιδρύουν 
Εργαστήρια με πράξη του Πρύτανη ή του Προέδρου, 
κατά περίπτωση, μετά από απόφαση της Συγκλήτου ή 
της Συνέλευσης εκάστου Ιδρύματος, η οποία δημοσι¬ 
εύεται στην Εφημερίδα της Κυβερνήσεως, με την προ¬ 
ϋπόθεση ότι θα λειτουργούν αποκλειστικά με ίδιους 
πόρους και δεν θα βαρύνουν τον προϋπολογισμό του 
Ιδρύματος ...». 

• Το Ν. 4009/2011 (ΦΕΚ 195/6-9-2011,τ. Α') και συγκεκρι¬ 
μένα το άρθρο 80 παρ. 5α αυτού, σύμφωνα με το οποίο 
«... Μέχρι την έκδοση του Οργανισμού κάθε Ιδρύματος 
.... εξακολουθούν να εφαρμόζονται για το Ίδρυμα αυτό 
οι ισχύουσες κατά τη δημοσίευση του παρόντος νόμου 
διατάξεις που αφορούν,,.τα Εργαστήρια ...». 

• Το γεγονός ότι δεν έχει εγκριθεί μέχρι σήμερα από 
το Υ.ΠΟ.ΠΑΙ.Θ το Σχέδιο του νέου Οργανισμού του Ιδρύ¬ 
ματος, 

• Το Ν. 2083/1992 (ΦΕΚ 159/21-9-1992, τ. Α') και συ¬ 
γκεκριμένα το άρθρο 4, περιπτ. (γ) και (δ) αυτού -όπως 
ισχύει σήμερα- το οποίο αναφέρεται στις αρμοδιότητες 
της Συνέλευσης του Τμήματος, καθώς και το άρθρο 
28 παραγρ. 22 του ίδιου Νόμου σύμφωνα με το οποίο: 
«.... Από το ακαδ. έτος 1993-1994 κάθε κλινική ή εργα¬ 
στήριο διευθύνεται από ένα διευθυντή που είναι μέλος 
Δ.Ε.Π. της βαθμίδας του καθηγητή του αντίστοιχου γνω¬ 
στικού αντικειμένου και ανήκει στον οικείο τομέα ή στο 
τμήμα. Αν υπάρχουν περισσότεροι από έναν καθηγητές 
η Γ.Σ. του Τμήματος αποφασίζει για τη διαδικασία με 
την οποία ανατίθεται η διεύθυνση της κλινικής ή του 
εργαστηρίου σε έναν από αυτούς. Σε περίπτωση που 
στον τομέα ή στο τμήμα δεν υπάρχει καθηγητής η διεύ¬ 
θυνση ανατίθεται σε αναπληρωτή καθηγητή ... και για το 
χρονικό διάστημα που δεν υπάρχει ούτε αναπληρωτής 
καθηγητής η διεύθυνση ανατίθεται σε επίκουρο καθη¬ 
γητή ...» Επισημαίνεται ότι στο τέλος της εν λόγω παρα¬ 
γράφου προστέθηκε με την παραγρ. 5, του άρθρου 12, 
του Ν. 3685/2008 (ΦΕΚ 148Α'/16-07-2008), το ακόλουθο 
εδάφιο σύμφωνα με το οποίο: «...Στην περίπτωση αυτή, η 
θητεία του διευθυντή αυτού λήγει με απόφαση της Γ.Σ. 
του Τμήματος, με την οποία η διεύθυνση της κλινικής ή 
του εργαστηρίου ανατίθεται σε Μέλος Δ.Ε.Π. που έχει 
διοριστεί στο μεταξύ στη βαθμίδα του καθηγητή του 
αντίστοιχου γνωστικού αντικειμένου και ανήκει στον 
οικείο τομέα ή στο οικείο τμήμα», 

• Το Ν. 3149/2003 (ΦΕΚ 141/10-6-2003, τ. Α') και συγκε¬ 
κριμένα το άρθρο 13, παραγρ. 22γ αυτού, σύμφωνα με 
το οποίο «... Στην απόφαση ίδρυσης καθορίζεται και ο 


εσωτερικός κανονισμός του Εργαστηρίου, της Κλινικής 
ή του Μουσείου ...». 

• Την απόφαση της υπ’ αριθμ. 14/20.05.2015 (θέμα 6) 
Συνεδρίασης της Συνέλευσης του Τμήματος Διοίκησης 
Επιχειρήσεων του Πανεπιστημίου Αιγαίου, 

• Την απόφαση της υπ’ αριθμ. 07/28.05.2015 (θέμα 5.3) 
Συνεδρίασης της Συγκλήτου του Πανεπιστημίου Αιγαίου. 

• Την'Εκθεση Σκοπιμότητας'Ιδρυσης του Εργαστηρίου. 

• Τον Κανονισμό Λειτουργίας του Εργαστηρίου. 

• Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Τακτικού 
Προϋπολογισμού του Ιδρύματος ούτε σε βάρος του 
Κρατικού Προϋπολογισμού, αποφασίζει: 

Και εγκρίνει την ίδρυση και λειτουργία Εργαστηρίου 
με τίτλο «Εργαστήριο Διοίκησης, Επικοινωνίας και Και- 
νοτόμου Εκπαίδευσης» (Ε.Δ.Ε.Κ.Ε.) του Τμήματος Διοίκη¬ 
σης Επιχειρήσεων, της Σχολής Επιστημών της Διοίκησης 
του Πανεπιστημίου Αιγαίου του οποίου ο Εσωτερικός 
Κανονισμός Λειτουργίας έχει ως ακολούθως: 

Άρθρο 1 

Ίδρυση - Ονομασία 

Ιδρύεται στο Τμήμα Διοίκησης Επιχειρήσεων του Πα¬ 
νεπιστημίου Αιγαίου Εργαστήριο με τίτλο «Εργαστήριο 
Διοίκησης, Επικοινωνίας και Καινοτόμου Εκπαίδευσης». 
Με ακρώνυμο «ΕΔΕΚΕ». 

Το Εργαστήριο Διοίκησης, Επικοινωνίας και Καινοτό- 
μου Εκπαίδευσης, «ΕΔΕΚΕ», εξυπηρετεί τις εκπαιδευτι¬ 
κές και ερευνητικές ανάγκες στα γνωστικά αντικείμενα 
της Οργάνωσης και Διοίκησης Επιχειρήσεων και Ορ¬ 
γανισμών και της Οργανωσιακής Επικοινωνίας (ενδο - 
επιχειρησιακή επικοινωνία και επικοινωνία μεταξύ των 
Οργανισμών, Επιχειρήσεων, Ομάδων). 

Άρθρο 2 

Αποστολή - Σκοπός (και τομείς δραστηριότητας) 

Το Εργαστήριο Διοίκησης, Επικοινωνίας και Καινοτό- 
μου Εκπαίδευσης, «ΕΔΕΚΕ», έχει ως αποστολή: 

1. Στην έρευνα αφενός της στρατηγικής διαχείρισης 
των επιχειρήσεων και οργανισμών στο πλαίσιο αντίξοων 
ή νεοεμφανιζόμενων καταστάσεων (όπως η οικονομι¬ 
κή ύφεση, η ξαφνική ή διαρκής κρίση, η εισαγωγή και 
ανάπτυξη μιας επιχείρησης σε μια νέα - «αλλοδαπή» - 
αγοραία πραγματικότητα, κ.λπ.) και αφετέρου της ορ- 
γανωσιακής επικοινωνίας με την ταυτόχρονη ανάληψη 
της ευθύνης στην εκπαίδευση των στελεχών των επι¬ 
χειρήσεων στην αντιμετώπιση των καταστάσεων αυτών. 

2. Στην έρευνα της στρατηγικής διαχείρισης των 
αλλαγών που αντιμετωπίζουν οι επιχειρήσεις και ορ¬ 
γανισμοί και στην αποτελεσματική προετοιμασία των 
στελεχών των επιχειρήσεων και οργανισμών στην αντι¬ 
μετώπιση των δομικών και λειτουργικών αλλαγών και 
των συγκρούσεων που αυτές οι αλλαγές διαμορφώνουν 
στο πλαίσιο των καθημερινών δραστηριοποιήσεων των 
επιχειρήσεων και οργανισμών. 

3. Στη συστηματική και κυρίως καινοτόμο εκπαίδευση 
- επιμόρφωση των προπτυχιακών και μεταπτυχιακών 
φοιτητών του Τμήματος Διοίκησης Επιχειρήσεων στα 
αποτελέσματα των ερευνών που διεξάγονται από τα 
μέλη του Εργαστηρίου Διοίκησης, Επικοινωνίας και Και- 
νοτόμου Εκπαίδευσης, «ΕΔΕΚΕ», μέσα από την εφαρμο¬ 
γή εκπαιδευτικών - επιμορφωτικών τεχνικών όπως, την 
Ανάληψη Ρόλων, τη Βιωματική Μάθηση. 

4. Στη συμμετοχή σε Ερευνητικά Προγράμματα στους 
τομείς επιστημονικής και ερευνητικής ευθύνης του Ερ¬ 
γαστηρίου, όπως αυτή ορίζεται αμέσως μετά. 

Οι τομείς στους οποίους δραστηριοποιείται κυρίως 
το Εργαστήριο Διοίκησης, Επικοινωνίας και Καινοτόμου 
Εκπαίδευσης, «ΕΔΕΚΕ», είναι τα ακόλουθα επιστημο¬ 
νικά αντικείμενα: Οργάνωση - Διοίκηση Επιχειρήσεων 
και Οργανισμών, Ανάπτυξη Επιχειρήσεων, Επικοινωνία, 
Οργανωσιακή Επικοινωνία, Διαχείριση Ανθρώπινου Δυ¬ 
ναμικού, Διαχείριση Κρίσεων, Διαχείριση Διενέξεων - 
Συγκρούσεων, Στρατηγικές Ενδο - Επιχειρησιακών και 
Δια - Επιχειρησιακών Διαπραγματεύσεων, Στρατηγικές 
Βελτίωσης της Απόδοσης των Εργαζομένων και των 
Εργασιακών Ομάδων, Διαχείριση Αλλαγών. 

Άρθρο 3 
Προσωπικό 

Το Εργαστήριο Διοίκησης, Επικοινωνίας και Καινοτό- 
μου Εκπαίδευσης, «ΕΔΕΚΕ», στελεχώνεται από διδακτικό 
και ερευνητικό προσωπικό του οποίου η ερευνητική 
και εκπαιδευτική ενασχόληση εμπίπτει στα ερευνητι¬ 
κά, εκπαιδευτικά και εν γένει επιστημονικά ενδιαφέ¬ 
ροντα του οικείου Εργαστηρίου, καθώς και από λοιπό 
προσωπικό του Τμήματος Διοίκησης Επιχειρήσεων του 
Πανεπιστημίου Αιγαίου (π.χ. Μέλη Ε.Ε.Π. Ε.ΔΙ.Π., Διοικη¬ 
τικό Προσωπικό) σύμφωνα με τις κείμενες διατάξεις. 
Στις έρευνες που θα πραγματοποιεί το Εργαστήριο 
Διοίκησης, Επικοινωνίας και Καινοτόμου Εκπαίδευσης 
θα λαμβάνουν μέρος προπτυχιακοί και μεταπτυχιακοί 
φοιτητές που μέσα από συστηματική εκπαίδευση θα 
αποκτούν τα εφόδια για τη διενέργεια ερευνών πεδίου, 
γνώση που θα μπορούν να μεταφέρουν στη μετέπειτα 
επαγγελματική τους σταδιοδρομία. 

Αρθρο 4 

Διοίκηση - Αρμοδιότητες 

Ο Διευθυντής του Εργαστηρίου ασκεί τις αρμοδιό- 
τητές του σύμφωνα με τις κείμενες διατάξεις, όπως, 
ο συντονισμός του διδακτικού και ερευνητικού έργου 
του Εργαστηρίου, η υποβολή στη Συνέλευση του Τμή¬ 
ματος του ετήσιου προγράμματος λειτουργίας του και 
η μέριμνα για την τήρησή του, η μέριμνα για τη στελέ- 
χωση, την οικονομική διαχείριση και την κατανομή των 
χώρων του Εργαστηρίου, η εισήγηση στη Συνέλευση 
του Τμήματος για τον ορισμό των υπευθύνων για τα 
αναλώσιμα υλικά και τον κινητό εξοπλισμό, η υποβολή 
στη Συνέλευση του Τμήματος του ετήσιου απολογισμού 
των δραστηριοτήτων, καθώς και η υπογραφή κάθε εγ¬ 
γράφου που σχετίζεται με το Εργαστήριο Διοίκησης, 
Επικοινωνίας και Καινοτόμου Εκπαίδευσης, «ΕΔΕΚΕ». 

Αρθρο 5 

Εγκατάσταση - Υλικοτεχνική Υποδομή 

Το Εργαστήριο εγκαθίσταται σε χώρους του Πανεπι¬ 
στημίου Αιγαίου στη Χίο για τη διεξαγωγή του έργου 
του και ειδικότερα για την εγκατάσταση των οργάνων 
και του λοιπού εξοπλισμού που είναι αναγκαίος για 


τη διενέργεια των εργαστηριακών ασκήσεων και των 
ερευνητικών προγραμμάτων. 

Αρθρο 6 
Λειτουργία 

(Κανόνες Λειτουργίας του Εργαστηρίου) 

Το Εργαστήριο Διοίκησης, Επικοινωνίας και Καινο- 
τόμου Εκπαίδευσης, «ΕΔΕΚΕ», λειτουργεί κατά τις ερ¬ 
γάσιμες ημέρες και ώρες, σύμφωνα με τον Εσωτερικό 
Κανονισμό Λειτουργίας του Πανεπιστημίου Αιγαίου. Στο 
χώρο εγκατάστασης τοποθετείται πινακίδα με τον τίτλο 
και το ακρώνυμο του Εργαστηρίου. 

Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο Εργαστήριο στο πλαί¬ 
σιο ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

Αρθρο 7 
Πόροι 

Η λειτουργία του Εργαστηρίου θα γίνεται από ιδίους 
πόρους, οι οποίοι θα προέρχονται από: 

α. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους, κοινωνικούς και ιδιωτικούς 
φορείς. 

β. Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3, 
παρ. 3, του Π.δ. 159/1984. 

δ. Τις ειδικές εισφορές και κάθε είδους χρηματοδο¬ 
τήσεις από διεθνείς οργανισμούς και Νομικά ή Φυσικά 
Πρόσωπα. 

ε. Τις κληρονομιές, τις δωρεές, χορηγίες και τις κλη¬ 
ροδοσίες που καταλείπονται στο Πανεπιστήμιο Αιγαίου 
για τους σκοπούς του Εργαστηρίου. 

στ. Συνέδρια και εκπαιδευτικά σεμινάρια. 

ζ. Από κάθε άλλη νόμιμη πηγή. 

Αρθρο 8 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

• Βιβλίο πρωτοκόλλου. 

• Βιβλίο περιουσιακών στοιχείων. 

• Φάκελος οικονομικών στοιχείων κάθε έτους. 

• Κατάλογος επιστημονικών βιβλίων και περιοδικών. 

• Αρχείο ερευνητικών προγραμμάτων. 

Κάθε άλλο βιβλίο ή στοιχείο που προβλέπεται από 
την ισχύουσα νομοθεσία ή κρίνεται απαραίτητο για το 
Εργαστήριο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 6 Αυγούστου 2015 
Ο Πρύτανης 

ΣΤΕΦΑΝΟΣ ΓΚΡΙΤΖΑΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐι·) 


Ηλεκτρονική Διεύθυνση: Ιιί1ρ://νννννν.βί.9Γ - β-ιτΐ3ΪΙ: ννβόπΐ38ίβΓ.β1@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 86731 081 50004* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































